CELEX: C2005/271/40
Language: sl
Date: 2005-10-29 00:00:00
Title: Zadeva T-305/05: Tožba, vložena 1. avgusta 2005 — Balabanis in Le Dour proti Komisiji

29.10.2005   
            
            
               SL
            
            
               Uradni list Evropske unije
            
            
               C 271/20
            
         Tožba, vložena 1. avgusta 2005 — Balabanis in Le Dour proti Komisiji
   (Zadeva T-305/05)
   (2005/C 271/40)
   Jezik postopka: francoščina
   Stranke
   
      Tožeči stranki: Panagiotis Balabanis (Bruselj, Belgija) in Olivier Le Dour (Bruselj, Belgija) (zastopniki: X. Martin M., S. Orlandi, A. Coolen, J.-N. Louis, E. Marchal, avocats)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               razglasitev ničnosti odločbe Komisije, s katero niso bile upoštevane odlike tožečih strank v napredovalnem obdobju 2004 in tistih, s katerimi nista napredovali v višji naziv njune kategorije;
            
         
               —
            
            
               naložitev plačila stroškov toženi stranki.
            
         Tožbeni razlogi in bistvene trditve
   V tej zadevi tožeči stranki, ki sta bili 16. marca 2002 imenovani v uradnika na poskusnem delu in ki sta zato v skladu z novim besedilom člena 45 Kadrovskih predpisov od 16. marca 2004 izpolnjevali minimalno delovno dobo dveh let, ki se zahteva za naziv, izpodbijata zavrnitev Organa, pristojnega za imenovanja (OPI), s katero ju je štel kot neupravičeni do napredovanja v obdobju 2004 in s katero v tem istem obdobju nista napredovali v višji naziv njune kategorije.
   V podporo svojim zahtevam uveljavljata kršitev navedenega člena 45 Kadrovskih predpisov. V skladu s to novo določbo je namreč treba obdobje poskusne dobe upoštevati za namen izračuna minimalne delovne dobe za naziv.